CELEX: 32006R1729
Language: hu
Date: 2006-11-23 00:00:00
Title: A Bizottság 1729/2006/EK rendelete ( 2006. november 23. ) az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról szóló 2377/90/EGK tanácsi rendelet I. és III. mellékletének a firocoxib és a triclabendazol tekintetében történő módosításáról   (EGT vonatkozású szöveg)

24.11.2006   
            
            
               HU
            
            
               Az Európai Unió Hivatalos Lapja
            
            
               L 325/6
            
         
      A BIZOTTSÁG 1729/2006/EK RENDELETE
   
   (2006. november 23.)
   az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról szóló 2377/90/EGK tanácsi rendelet I. és III. mellékletének a firocoxib és a triclabendazol tekintetében történő módosításáról
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról szóló, 1990. június 26-i 2377/90/EGK tanácsi rendeletre (1) és különösen annak 2. cikkére és 4. cikkének harmadik bekezdésére,
   tekintettel az Európai Gyógyszerügynökségnek az Állatgyógyászati Készítmények Értékelő Bizottsága által megfogalmazott véleményeire,
   mivel:
   
               (1)
            
            
               Minden olyan farmakológiai hatóanyagot, amelyet a Közösségen belül élelmiszer-előállítás céljából tartott állatokon történő alkalmazásra szánt állatgyógyászati készítményekben használnak fel, a 2377/90/EGK rendelettel összhangban értékelni kell.
            
         
               (2)
            
            
               Miután megvizsgáltak egy, a lóféléknél a firocoxib maximális maradékanyag-határértékeinek megállapítására irányuló kérelmet, és annak érdekében, hogy lehetővé tegyék a tanulmányok tudományos hitelesítési folyamatának lezárását, helyénvalónak ítélték a firocoxibnak a 2377/90/EGK rendelet III. mellékletébe történő beemelését a lófélék esetében.
            
         
               (3)
            
            
               A triclabendazol a marha- és juhfélék izom-, máj- és veseszövetei vonatkozásában – kivéve azon állatok esetét, amelyek tejét felhasználják emberi fogyasztásra – már szerepel a 2377/90/EGK rendelet I. mellékletében. Miután megvizsgáltak egy, a meglévő maximális maradékanyag-határértékek módosítására irányuló kérelmet, helyénvalónak találták, hogy a triclabendazolt a maximális maradékanyag-határértékeket módosítva valamennyi kérődző izom-, zsír-, máj- és veseszövetei vonatkozásában – kivéve azon állatok esetét, amelyek tejét felhasználják emberi fogyasztásra – beemeljék az említett mellékletbe.
            
         
               (4)
            
            
               A 2377/90/EGK rendeletet ezért ennek megfelelően módosítani kell.
            
         
               (5)
            
            
               Megfelelő időtartamot kell engedélyezni e rendelet alkalmazhatósága előtt annak érdekében, hogy a tagállamok számára lehetővé váljon a rendeletre való tekintettel esetleg szükséges kiigazítások elvégzése az állatgyógyászati készítmények közösségi kódexéről szóló, 2001. november 6-i 2001/82/EK európai parlamenti és tanácsi irányelvnek (2) megfelelően kiadott, az érintett állatgyógyászati készítmények piacra történő bevezetésére irányuló engedélyekben.
            
         
               (6)
            
            
               Az e rendeletben előírt intézkedések összhangban vannak az Állatgyógyászati Készítmények Állandó Bizottságának véleményével,
            
         ELFOGADTA EZT A RENDELETET:
   1. cikk
   A 2377/90/EGK rendelet I. és III. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában történő kihirdetését követő harmadik napon lép hatályba.
   Alkalmazására 2007. január 21-től kerül sor.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. november 23-án.
      
         
            a Bizottság részéről
         
         Günter VERHEUGEN
         
         
            a Bizottság alelnöke
         
      
   
   
      (1)  HL L 224., 1990.8.18., 1. o. A legutóbb az 1451/2006/EK bizottsági rendelettel (HL L 271., 2006.9.30., 37. o.) módosított rendelet.
   
      (2)  HL L 311., 2001.11.28., 1. o. A legutóbb a 2004/28/EK irányelvvel (HL L 136., 2004.4.30., 58. o.) módosított irányelv.
   
      MELLÉKLET
      A.   A 2377/90/EGK rendelet I. melléklete a következő anyaggal egészül ki:
      2.   Paraziták elleni hatóanyagok
      2.1.   Endoparaziták elleni hatóanyagok
      2.1.3.   Benzimidazolok és pro-benzimidazolok
      
         
                     Farmakológiai hatóanyag(ok)
                  
                  
                     Markermaradvány
                  
                  
                     Állatfajok
                  
                  
                     MRL-ek
                  
                  
                     Célszövetek
                  
               
                     „Triclabendazol
                     
                  
                  
                     A keto-triclabendazollá oxidálható kivonható maradékok összege
                  
                  
                     Valamennyi kérődző (1)
                     
                  
                  
                     225 μg/kg
                  
                  
                     Izom
                  
               
                     100 μg/kg
                  
                  
                     Zsír
                  
               
                     250 μg/kg
                  
                  
                     Máj
                  
               
                     150 μg/kg
                  
                  
                     Vese
                  
               
      B.   A 2377/90/EGK rendelet III. melléklete a következő anyaggal egészül ki:
      5.   Gyulladásgátló anyagok
      5.1.   Nem szteroid gyulladáscsökkentő anyagok
      5.1.4.   Szulfonált fenil-laktonok
      
         
                     Farmakológiai hatóanyag(ok)
                  
                  
                     Markermaradvány
                  
                  
                     Állatfajok
                  
                  
                     MRL-ek
                  
                  
                     Célszövetek
                  
               
                     „Firocoxib
                         (2)
                     
                  
                  
                     Firocoxib
                  
                  
                     
                        Lófélék
                     
                  
                  
                     10 μg/kg
                  
                  
                     Izom
                  
               
                     15 μg/kg
                  
                  
                     Zsír
                  
               
                     60 μg/kg
                  
                  
                     Máj
                  
               
                     10 μg/kg
                  
                  
                     Vese
                  
               
      
         (1)  Nem alkalmazandó azoknál az állatoknál, amelyek tejét emberi fogyasztásra használják fel.”
      
         (2)  Az ideiglenes MRL-ek 2007. július 1-jén járnak le.”